IPL থেকে অবসর নিলেন আন্দ্রে রাসেল, যোগ দিচ্ছেন KKR-এ?

ওয়েব ডেস্ক: ‘তিনি যতদিন আইপিএল (IPL) খেলবেন, কেকেআর-এর (KKR) হয়েই খেলবেন’, রাসেলের (Andre Russell) কেরিয়ার নিয়ে এটাই বলেছিল কিং খানের ফ্র্যাঞ্চাইজি। বাস্তবে হল তেমনটাই। শেষবার কলকাতা নাইট রাইডার্সের (Kolkata Knight Riders) হয়েই আইপিএল খেলে ফেলেছেন ক্যারিবিয়ান কিংবদন্তি। আগামী মরসুমে আর ইন্ডিয়ান প্রিমিয়ার লিগে দেখা যাবে না রাসেলের তাণ্ডব। কারণ ভারতের এই লিগ ক্রিকেট থেকে অবসর (Retirement) নিলেন নাইট তারকা আন্দ্রে রাসেল।

তবে নাইট ভক্তদের জন্য সুখবর একটাই যে, আইপিএল না খেললেও কলকাতা নাইট রাইডার্সকে ছাড়ছেন না রাসেল। আগামী মরসুম থেকে কেকেআরের সাপোর্ট স্টাফে ‘পাওয়ার কোচ’ হিসেবে কাজ করবেন দ্রে রাস রবিবার নিজের সোশ্যাল মিডিয়ায় একটি পোস্ট করে রাসেল লেখেন, “আইপিএলে আর খেলব না। গত ১২ বছরে অসংখ্য স্মৃতি তৈরি হয়েছে। কেকেআর পরিবার থেকে যে ভালোবাসা পেয়েছি, তা সারাজীবন মনে থাকবে।” সেই সঙ্গেই ঘোষণা করেন, নতুন ভূমিকায় নাইট ডাগআউটেই ফিরবেন তিনি।

আরও পড়ুন: প্রোটিয়াদের বিরুদ্ধে ৩ ছক্কা হাঁকালেই আফ্রিদির রেকর্ড ভাঙবেন রোহিত

গত দুই আইপিএল মরসুমে ধারাবাহিকতা হারাতে দেখা গিয়েছিল রাসেলকে। ২০২৪ সালে কেকেআর তাঁকে ১২ কোটিতে দলে রাখলেও সেবার ১৩টি ম্যাচে মাত্র ১৬৭ রান করেন তিনি। আন্তর্জাতিক ক্রিকেট থেকে অবসর নেওয়ার পর অনেকেই আশা করেছিলেন, আইপিএলে অন্তত আরও কয়েক বছর দেখা যাবে তাঁকে। শেষ পর্যন্ত কেকেআর ম্যানেজমেন্টের সঙ্গে আলোচনার পর ক্রিকেট জীবনে ইতি টানার সিদ্ধান্ত নেন এই ক্যারিবিয়ান তারকা।

উল্লেখ্য, ২০১২ সালে দিল্লি ক্যাপিটালসের হয়ে আইপিএল যাত্রা শুরু করেন রাসেল। ২০১৪ সালে কেকেআর তাঁকে দলে নেয়। তারপর থেকে ১১ বছর নাইট শিবিরে এক আবেগের নাম হয়ে ওঠেন রাসেল। তাঁর ব্যাটিংয়ের ঝড়ে বহু ম্যাচ ঘুরে গিয়েছে। তিনবার ট্রফি জেতা দলটির অন্যতম স্তম্ভ ছিলেন তিনি।

দেখুন আরও খবর: