ম্যাচ হারতেই অবসর! আর WWE-তে খেলবেন না জন সিনা?

ওয়েব ডেস্ক: কুস্তি এবং বিনোদন মিলেমিশে একাকার হয়ে যায় ডব্লিউডব্লিউই-র (WWE) রিংয়ে। আর এই দুনিয়ার অন্যতম নায়ক জন সিনা (John Cena)। ১৭ বার বিশ্বচ্যাম্পিয়ন হয়েছেন, খেলেছেন অজস্র ম্যাচ। বলা যায়, একটা প্রজন্ম সিনাকে রিংয়ে লড়তে দেখেই বড় হয়েছে। তবে এবার বিদায়ের পালা। নতুনদের জায়গা ছেড়ে দিতে এবার নিজের কেরিয়ারে ইতি (Retirement) টানলেন ডব্লিউডব্লিউই-র এই মহাতারকা। রবিবার ওয়াশিংটন ডিসিতে ‘স্যাটারডে নাইটস মেইন ইভেন্ট’-এ নিজের শেষ ম্যাচে (John Cena Last WWE Match) গান্থারের কাছে হেরে কেরিয়ারে ইতি টানেন জন সিনা।

ম্যাচ শেষে রিংয়ে আসেন বর্তমান ডব্লিউডব্লিউই চ্যাম্পিয়ন কোডি রোডস ও ওয়ার্ল্ড হেভিওয়েট চ্যাম্পিয়ন সিএম পাঙ্ক, ট্রিপল এইচ, শন মাইকেলস, দ্য মিজ, এজে স্টাইলস, ড্যামিয়ান প্রিস্ট, কারমেলো হেইজসহ বহু তারকা। এর মাঝে সিনাকে সম্মান জানিয়ে রোডস এবং পাঙ্ক তাঁদের বিশ্বচ্যাম্পিয়নশিপ বেল্ট তাঁ কাঁধে তুলে দেন। শেষবারের মতো বেল্ট উঁচিয়ে ধরে দর্শকদের অভিবাদন গ্রহণ করেন সিনা। শেষে রিংয়ে নিজের জুতো ও রিস্টব্যান্ড রেখে বিদায় নেন তিনি।

View this post on Instagram

A post shared by WWE (@wwe)

আরও পড়ুন: ভারতে কোনও ম্যাচই খেলবেন না মেসি! কারণ জানলে চমকে উঠবেন

গোটা কেরিয়ারে সিনার ঝুলিতে রয়েছে ১৭টি বিশ্ব চ্যাম্পিয়নশিপের শিরোপা। এর মধ্যে ১৪ বার ডব্লিউডব্লিউই চ্যাম্পিয়ন এবং তিনবার ওয়ার্ল্ড হেভিওয়েট চ্যাম্পিয়ন হয়েছেন তিনি। এছাড়া পাঁচবার আমেরিকা চ্যাম্পিয়ন, একবার ইন্টারকন্টিনেন্টাল চ্যাম্পিয়ন, দুবার ডব্লিউডব্লিউই ট্যাগ টিম চ্যাম্পিয়ন এবং দুইবার ওয়ার্ল্ড ট্যাগ টিম চ্যাম্পিয়ন হয়েছেন সিনা। আর এই স্বর্ণখচিত কেরিয়ারে এবার ইতি টানলেন এই ডব্লিউডব্লিউই তারকা।

দেখুন আরও খবর:

The post ম্যাচ হারতেই অবসর! আর WWE-তে খেলবেন না জন সিনা? first appeared on KolkataTV.