টেনিস যুগের অবসান! অবসরে ভারতের জোড়া গ্র্যান্ডস্ল্যামজয়ী তারকা

ওয়েব ডেস্ক: ভারতে টেনিসের (Tennis) জনপ্রিয়তা বৃদ্ধির নেপথ্যে হাতেগোনা যে কয়েকজন খেলোয়াড়ের অবদান রয়েছে, রোহন বোপান্না (Rohan Bopanna) তাঁদের মধ্যে অন্যতম। শুধু কোর্টে দাপট নয়, একজোড়া গ্র্যান্ডস্ল্যাম খেতাবও জয়ে করেছেন দেশের এই টেনিস কিংবদন্তি। তবে এবার রোহন-যুগের অবসান হল। শনিবার আনুষ্ঠানিকভাবে অবসরের (Retirement) ঘোষণা করলেন এই তারকা। এদিন এক আবেগঘন বার্তায় তিনি জানান, “২০ বছরের সফর শেষ করার সময় এসেছে, এবার আমি আমার র‌্যাকেট তুলে রাখলাম।”

নিজের অবসর বার্তায় বোপন্না লেখেন, “ভারতের হয়ে খেলা আমার জীবনের সবচেয়ে বড় সম্মান। যখনই কোর্টে নামতাম, দেশের পতাকা, সেই অনুভব, সেই গর্বই ছিল আমার অনুপ্রেরণা।” তিনি আরও লেখেন, “ছোট শহর কুর্গ থেকে কাঠ কেটে সার্ভ করার দিনগুলো থেকে শুরু করে বিশ্বের সবচেয়ে বড় স্টেডিয়ামের আলোয় দাঁড়ানো পর্যন্ত— এই যাত্রা স্বপ্নের মতো। এই খেলা আমাকে সবকিছু দিয়েছে, এখন আমি চাই সেই খেলার প্রতিদান দিতে। পরিশ্রম আর বিশ্বাস থাকলে কিছুই অসম্ভব নয়।”

আরও পড়ুন: মহিলা বিশ্বকাপের ফাইনালে বৃষ্টি হলে কার হাতে উঠবে ট্রফি?

রোহন বোপন্না ২০১৭ সালে কানাডার গ্যাব্রিয়েলা ড্যাব্রোস্কির সঙ্গে জুটি বেঁধে ফ্রেঞ্চ ওপেনের মিক্সড ডাবলস শিরোপা জেতেন। এর পর ২০২৪ সালে অস্ট্রেলিয়ার ম্যাথিউ এবডেনকে সঙ্গী করে অস্ট্রেলিয়ান ওপেনের পুরুষ ডাবলস খেতাব জিতে নতুন ইতিহাস রচনা করেন। সেই জয় তাঁকে ৪৩ বছর বয়সে বিশ্বের নম্বর ওয়ান ডাবলস খেলোয়াড়ের আসনে বসায়, যা ভারতীয় টেনিসের ইতিহাসে এক স্বর্ণালী ইতিহাস।

দীর্ঘ ক্যারিয়ারে বোপন্না বহু এটিপি ট্যুর খেতাব জিতেছেন। তিনি একাধিকবার ডেভিস কাপ ও অলিম্পিকে ভারতের প্রতিনিধিত্ব করেছেন। শেষবার তিনি প্যারিস মাস্টার্স ১০০০ প্রতিযোগিতায় খেলেন, যেখানে তিনি কাজাখস্তানের আলেকজান্ডার বুবলিক-এর সঙ্গে জুটি বেঁধেছিলেন।

দেখুন আরও খবর:

The post টেনিস যুগের অবসান! অবসরে ভারতের জোড়া গ্র্যান্ডস্ল্যামজয়ী তারকা first appeared on KolkataTV.