রোহিত-বিরাটের অবসর নিয়ে বড় খবর দিলেন BCCI সহ-সভাপতি

স্পোর্টস ডেস্ক: টি২০ এবং টেস্ট ক্রিকেট থেকে অবসর নিয়েছেন রোহিত শর্মা (Rohit Sharma) এবং বিরাট কোহলি (Virat Kohli), এখন খেলছেন শুধু ওডিআই। সে কারণেই দেশের সেরা দুই তারকা ক্রিকেটারকে মাঠে বেশি দেখা যায় না। একই সঙ্গে বেড়ে চলেছে তাঁদের পুরোপুরি অবসরের জল্পনা। রো-কো’র যা বয়স, ২০২৭ ওডিআই বিশ্বকাপে তাঁদের খেলা নিয়েও অনিশ্চয়তা আছে। এবার তা নিয়েই বড় আপডেট দিলেন বিসিসিআই-এর (BCCI) সহ-সভাপতি রাজীব শুক্লা (Rajeev Shukla)।

অক্টোবর মাসে অস্ট্রেলিয়ায় ওডিআই সিরিজ খেলবে ভারত। জল্পনা চলছে, ওটাই হয়তো দুই সিনিয়রের বিদায়ী সিরিজ। কিন্তু সেই জল্পনায় জল ঢাললেন শুক্লা। বিসিসিয়াই সহ-সভাপতি সাফ জানালেন, অবসরের কোনও সম্ভাবনা নেই।

আরও পড়ুন: রোহিত-বিরাটের অবসর নিয়ে বড় খবর দিলেন বিসিসিআই সহ-সভাপতি

শুক্লাকে প্রশ্ন করা হয়েছিল, রোহিত-বিরাট অবসর নিলে কি শচীন তেন্ডুলকরের (Sachin Tendulkar) মতো বিদায় জানানো হবে? তাতে তিনি বলেন, “ওরা কবে অবসর নিল? বিরাট কোহলি, রোহিত শর্মা এখনও ওডিআই খেলবে, তাহলে এখন বিদায় জানানোর কথা উঠছে কেন? আপনারা এখনই কেন চিন্তিত হচ্ছেন?”

সহ-সভাপতি আরও বলেন, “আমাদের নীতি একদম পরিষ্কার, বিসিসিআই কোনও খেলোয়াড়কে অবসর নিতে বলে না। এটা তাদেরই সিদ্ধান্ত নেওয়ার, তারাই নেয়।” শুক্লা জানিয়ে দেন, বিরাট এখনও ফিট এবং এখনও ভালো খেলছেন। শুক্লার কথায়, “যখন সেতুটা আসবে তখন আমরা জানিয়ে দেব কীভাবে পেরোতে হবে। বিরাট কোহলি খুবই ফিট, ও চালিয়ে যাবে। রোহিত শর্মা খুবই ভালো খেলছে। আর আপনার বিদায় জানানো নিয়ে চিন্তা করছেন।”

দেখুন অন্য খবর: